open-index/open-wikipedia-markdown huggingface dataset:
நாரோடாகினி

**நாரோடாகினி**(नारोडाकिनि) திபெத்தில் வணங்கப்படும் ஒரு டாகினி ஆவார். இவரது சித்தரிப்பு வஜ்ரயோகினியை ஒத்து காணப்படும். இவரை திபெத்திய மொழியில் *நாரோ கச்சோமா* என அழைக்கப்படுகிறார். பாய்வது போன்ற தோற்றம், கபாலம் ஆகியவற்றை வைத்து நாரோதாக்கினியை எளிதில் கண்டுகொள்ளலாம். இவரது முகம் மேல்நோக்கியவாறு காணப்படுகிறது. மேலும் இவரது வலது கரத்தில் குறுவாள் ஏந்தியவாறு உள்ளார். இவரது உடலியல்புகள் பௌத்த தத்துவங்களின் உருவகமாக கருதப்படுகின்றன. இவரது கரை புரண்டோடும் கூந்தல் பற்றற்ற மனம் எண்ணமில்லா நிலையில் நோக்கி செல்வதை குறிக்கிறது. இவரது மகுடத்தில் உள்ள ஐந்து மண்டை ஓடுகளும் தன்னலத்தில் ஐந்து கூறுகளை புத்தத்தின் ஐந்து விவேகங்களாக உருமாற்றுவதையும் மாலையாக அணியப்பட்டுள்ள 50 தலைகள் மொழியிலும் எண்ணத்திலும் தூய்மையை மேற்கொள்ளவேண்டிய 50 கூறுகளை குறிக்கிறது. இவருடைய எலும்பு அணிகலன்கள் புத்த நிலைக்கு தேவையான ஆறு பாரமிதங்களில்(முழுமைகள்) ஐந்தை குறிக்கிறது. இவரது உடலே ஆறாவது பாரமிதமாக கருதப்படுகிறது. வலது கரத்தில் கட்வங்கம் காணப்படுகிறது.

## இவற்றையும் பார்க்கவும்
*சீதாதபத்திரை
*நைராத்மியை
*ஹாரிதி
*சிம்மமுகா
*வஜ்ரயோகினி
*தாரா

## மேற்கோள்கள்

பகுப்பு:டாகினிகள்
வேமசித்தன்

**வேமசித்தன்**(वेमचित्रिन्) பௌத்தத்தில் அசுரர்களின் முக்கியமான தலைவர்களுள் ஒருவன். இவனை குறித்த செய்திகள் பல பௌத்த சூத்திரங்களில் காணப்படுகின்றன. இவன் பாளி மொழியில் வேமிசித்தி(वेमिचित्ति) என அழைக்கப்படுகிறான்.   

**[[திராயஸ்திரிம்ச உலகம்|தாவதிம்ச]]** உலகத்தில் உள்ள தேவர்களுடன் போர் மூண்டபோது வேமசித்திரின் மிக முக்கியமான தலைவர்களுள் ஒன்றாக இருந்தான். இவ்வாறாக ஒரு போரின் பிறகு, சிறைப்படுத்தப்பட்டு ஒரு கைதியாக இந்திரன் முன் நிறுத்தப்பட்டான். அப்போது சக்ரனை நோக்கி கடும் சொற்களை வேமிசித்திரின் கூறினான். இருப்பினும் இந்திரன் அவன் செய்த அவமானங்களை பொறுத்துக்கொண்டு பொறுமையே பலத்தின் அடையாளம் என்று அவனிடம் கூறினார்.(*வேபசித்தி சூத்திரம்*)
 
இன்னொரு முறை, வேமசித்தனக்கும் இந்திரனுக்கும் இடையே கவிப்போட்டி தேவர்கள் மற்றும் அசுரர்களின் முன்னிலையில் நடைபெற்றது. ஒருவரின் கவிதைக்கு இன்னொருவர் பதில் கவிதை இயற்றினர். இரு சாராரும் சக்ரனுடைய கவிதைகளையே சிறந்த கவிதைகளாக ஏற்றுக்கொள்ளப்பட்டன. ஏனெனில் இந்திரனின் கவிதைகள் அறிவுறுத்தும் விதமாகவும் சமாதன போக்குடனம் இருந்தது. ஆனால் வேமசித்திரினின் கவிதைகளில் வாதமும் வன்முறையும் நிரம்பி இருந்ததாக கருதப்பட்டது (*சுபாசிதஜெய சூத்திரம்*)

வேமசித்தனின் மகளின் பெயர் சுயா ஆகும். பல வருடங்களாக இவளும் இந்திரனும் பல காலமாக காதலித்து திருமணம் செய்து கொண்டனர். இதன் விளைவாக வேமசித்திரின் தன்னுடைய எதிரியின் மாமனார் ஆனான்.

பகுப்பு:பௌத்த தேவதாமூர்த்திகள்
பகுப்பு:அசுரர்
1796

**1796**  (**[[ரோம எண்ணுருக்கள்|MDCCXCVI]]**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.

## நிகழ்வுகள்
* பெப்ரவரி 16 - கொழும்பை டச்சுக்களிடம் இருந்து பிரித்தானியர் கைப்பற்றினர். இலங்கையை மதராசில் இருந்து ஆட்சி புரியத் தொடங்கினர்.
* மே 10 - ரஷ்யப் படைகள் தாகெஸ்தான் குடியரசின் டேர்பெண்ட் நகரை முற்றுகையிட்டனர்.
* மே 14 - எட்வேர்ட் ஜென்னர் பெரியம்மை நோய்க்கான தடுப்பு மருந்தை அறிமுகப்படுத்தினார்.
* மே 15 - நெப்போலியனின் படைகள் இத்தாலியின் மிலான் நகரைக் கைப்பற்றினர்.
* ஜூலை 10 - ஒவ்வொரு நேர் முழு எண்ணும் அதிகபட்சம் மூன்று முக்கோண எண்களின் கூட்டுத்தொகையாகக் கொடுக்கலாம் என்பதை கார்ல் ஃப்ரெடெரிக் காஸ் கண்டுபிடித்தார்.
* செப்டம்பர் 8 - பிரெஞ்சுப் படைகள் ஆஸ்திரியப் படைகளை பசானோ என்ற இடத்தில் இடம்பெற்ற சமரில் தோற்கடித்தன.
* டிசம்பர் 25 - ஆங்கிலேயருக்கு எதிராக ஆயுதம் ஏந்திப் போராடிய முதல் பெண் போராளி வேலு நாச்சியார் இறப்பு.
* பிரித்தானிய இலங்கையில் வன்னிப் பகுதி தனியான ஆட்சியாளரிடம் ஒப்படைக்கப்பட்டது.

## பிறப்புகள்
* பெப்ரவரி 22 &ndash; அடால்ப் குவெட்லெட், பெல்ஜியக் கணிதவியலாளர் (இ. 1874)
* சூன் 1 &ndash; சாடி கார்னோ, பிரான்சிய இயற்பியலாளர், வெப்பவியக்கவியலின் தந்தை (இ. 1832)

## இறப்புகள்

* சூன் 26 &ndash; டேவிட் ரிட்டன்ஹவுஸ், அமெரிக்கக் கண்டுபிடிப்பாளர், வானியலாளர் (பி. 1732)
* சூலை 21 &ndash; இராபர்ட் பர்ன்சு, இசுக்கொட்டியக் கவிஞர் (பி. 1759)
* நவம்பர் 6 &ndash; உருசியாவின் இரண்டாம் கத்தரீன் (பி. 1729)
* டிசம்பர் 26 &ndash; வேலு நாச்சியார், சிவகெங்கை அரசி (பி. 1730)

## 1796 நாற்காட்டி
14-ஆம் நூற்றாண்டு

[thumb|250px|right|[வாஷிங்டன் டீசியில் ஸ்மித்சோனியன் கல்லூரியில் வைக்கப்பட்டுள்ள 14ம் நூற்றாண்டு தென்னிந்தியச் சிற்பம்]]
**கிபி 14ம் நூற்றாண்டு** 1301 இல் ஆரம்பித்து 1400 இல் முடிவடைந்த ஒரு நூற்றாண்டு காலப் பகுதியைக் குறிக்கும்.

## முக்கிய நிகழ்வுகள்
* ஓட்டோமான் பேராரசின் ஆரம்பம்.
* ஐரோப்பாவில் பெரும் வறட்சி காரணமாக 1315-1317 காலப்பகுதியில் மில்லியன் கணக்கில் மக்கள் கொல்லப்பட்டனர்.
* கொசோவோவில் 1389 இல் செர்பியர்களுக்கும் ஓட்டோமான் துருக்கியருக்கும் இடையில் பெரும் சமர் இடம்பெற்றது.
* தென்னிந்தியாவில் விஜயநகரப் பேரரசு முதலாம் ஹரிஹரர் தலைமையில் 1336 இல் உருவாக்கப்பட்டது.
* சீனாவில் மங்கோலிய யுவான் ஆட்சி முடிவுக்கு வந்து மிங் ஆட்சி ஆரம்பமாயிற்று (1368).
* மலே குடாவில் இஸ்லாம் பரவியது.
* ஸ்கொட்லாந்து விடுதலைப் போரில் ஸ்கொட்லாந்து வெற்றி பெற்றது.
* மத்தியதரைக் கடல் பகுதிக்கு வந்த முதலாவது சீனர் வாங் டயூவான் (1334-1339).

## கண்டுபிடிப்புகளும் புதிய அமைப்புகளும்

## தமிழறிஞர்கள், புலவர்கள்
* பரிமேலழகர் - திருக்குறள் உரையாசிரியர் 
* இரட்டைப்புலவர்கள்: இளஞ்சூரியர் - முதுசூரியர் 
* சிவாலய முனிவர் 1375-1400, அகத்தியர் தேவாரத் திரட்டு

## யாழ்ப்பாணத்தை ஆண்ட மன்னர்கள்
* வரோதய சிங்கையாரியன்: 1302
* மார்த்தாண்ட சிங்கையாரியன்: 1325
* குணபூஷண சிங்கையாரியன்: 1348
* வீரோதய சிங்கையாரியன்: 1344-1371
* சயவீர சிங்கையாரியன்: 1380-1394

## மேற்கோள்கள்

பகுப்பு:நூற்றாண்டுகள்

பகுப்பு:2-ஆம் ஆயிரமாண்டு
நேமிநாதம்

**நேமிநாதம்** என்பது தமிழ் இலக்கண நூல்களில் ஒன்று. 12-ஆம் நூற்றாண்டைச் சேர்ந்த இந்நூல்  பழைய இலக்கண நூல்களைப் போலன்றிச் சுருக்கமாக எழுதப்பட்டது. குணவீர பண்டிதர் என்பார் இந்நூலை இயற்றினார். சமண சமயத்தவர் முதன்மையாகக் கருத்தும் 24 தீர்த்தங்கரர்களில் இவர், 22-ஆவது நேமிநாதர் எனும் தீர்த்தங்கரர் மீது பக்தி கொண்டவர் இதனால் தனது நூலுக்கு *நேமிநாதம்* எனப் பெயரிட்டதாகக் கூறப்படுகின்றது. சுருக்கமான நூல் ஆதலால் **சின்னூல்** என்ற பெயரும் இதற்கு வழங்குகிறது.( நன்னூல் என்ற நூலுக்கும் சின்னூல் என்ற பெயர் அமைந்திருப்பது நினைவுகூரத்தக்கது.)  

இன்று கிடைக்கக்கூடியதாகவுள்ள மிகப் பழைய இலக்கண நூலான தொல்காப்பியத்துக்கும் பிற்காலத்தில் எழுதப்பட்ட விரிவான இலக்கண நூலான நன்னூலுக்கும் இடைப்பட்ட காலத்தில் இந்நூல் எழுதப்பட்டதால் அக்காலப்பகுதியில் தமிழ் இலக்கண நிலையைப் புரிந்து கொள்வதற்கு இந்நூல் பெரிதும் உதவுகிறது. இந்நூல் மகடூஉ முன்னிலையாக எழுதப்பட்டுள்ளது.

## அமைப்பு
இஃது எழுத்ததிகாரம், சொல்லதிகாரம் என இரண்டு பெரும் பிரிவுகளாகப் பிரிக்கப்பட்டுள்ளது. எழுத்ததிகாரம் மேலும் துணைப் பிரிவுகளாகப் பிரிக்கப்படவில்லை. ஆனால், சொல்லதிகாரத்தின் உட்பிரிவுகளாக ஒன்பது இயல்கள் உள்ளன. அவை:

# மொழியாக்க மரபு
# வேற்றுமை மரபு
# உருபி மயங்கியல்
# விளிமரபு
# பெயர் மரபு 
# வினை மரபு
# இடைச்சொல் மரபு
# உரிச்சொல் மரபு
# எச்ச மரபு

சொல்லதிகாரம் பெரும்பாலும் தொல்காப்பியத்தையே அடியொற்றி அமைந்துள்ளது. உட்பிரிவுகளின் எண்ணிக்கை, அவற்றின் பெயர் என்பன உட்படப் பல ஒற்றுமைகள் காணப்படுகின்றன.

இந்நூல் வெண்பாக்களால் அமைந்தது. **வெண்பாக்களால் இயற்றப்பட்ட முதல் இலக்கண நூல்** இதுவாகும். இந்நூல் 99 (பாயிரம் 4+24+1+70) வெண்பாக்களால் ஆனது.

எழுத்ததிகாரத்திற்கு முன் அமையும்  - **4 வெண்பாக்கள்**
# சிறப்புப் பாயிரம் - 2 வெண்பாக்கள்
# தற்சிறப்புப் பாயிரம் -1 வெண்பா
# அவையடக்கம் - 1 வெண்பா
# எழுத்ததிகாரம் - **24** **வெண்பாக்கள்**
# தற்சிறப்புப் பாயிரம் -**1 வெண்பா** (சொல் அதிகாரத்தின்  இருக்கும் தற்சிறப்புப் பாயிரம்)
# சொல்லதிகாரம் - **70** **வெண்பாக்கள்**

என இந்நூல் அமைந்துள்ளது.

## உரை
நூலாசிரியரே இதற்கு உரையும் எழுதியதாகவும், அவ்வாறு நூலாசிரியரே உரையையும் எழுதுவது இது முதல் முறை ஆகும் என்றும் சிலர் கருதுவர். ஆனால் உரையாசிரியர் யாரென அறிந்துகொள்ளத்தக்க வகையில் உரையில் குறிப்புகள் எதுவும் காணப்படவில்லை. இது பிற்காலத்தில் 14-ஆம் நூற்றாண்டுக்குப் பின்னர் எழுந்த உரை என்ற கருத்தும் நிலவுகிறது. விளக்கவுரை, எடுத்துக்காட்டுகள் என்பவற்றை உள்ளடக்கி ஒரு விரிவான உரையாக இஃது அமைந்துள்ளது.

## குறிப்புகள்


## உசாத்துணைகள்
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

## இவற்றையும் பார்க்கவும்
* தமிழ் இலக்கியப் பட்டியல்

## வெளியிணைப்புகள்
*  நேமிநாதம்

பகுப்பு:தமிழ் இலக்கண நூல்கள்
பகுப்பு:12 ஆம் நூற்றாண்டுத் தமிழ் நூல்கள்
நம்பி அகப்பொருள்

**நம்பி அகப்பொருள்** என்பது தமிழ் இலக்கண நூலாகிய தொல்காப்பியத்தில் கூறப்பட்ட அகப்பொருள் இலக்கணத்தை விளக்க எழுந்த ஒரு சார்பு நூலாகும். பல்வேறு கால கட்டங்களிலும் தோன்றிய அகப்பொருள் இலக்கண நூல்களில் சிறந்ததாகக் கருதப்படுவதும், இன்றும் தமிழ் இலக்கணம்  பயில்வோரால் விரும்பப்படுவதுவும் இந்நூலேயாகும். 

சூத்திர வடிவில் அமைந்துள்ள இந்நூல் நாற்கவிராச நம்பி என்பவரால் 252 நூற்பாக்களால் இயற்றப்பட்டது. 

# அகத்திணையியல்-116,
# களவியல்-54,
# வரைவியல்-29,
# கற்பியல்-10,
# ஒழிபியல்-43 
என ஐந்து பிரிவுகளாக இந் நூலை ஒழுங்கு படுத்தியுள்ளார் இதன் ஆசிரியர். இந்நூலிற்கு இலக்கியமாய்ப் பொய்யாமொழிப் புலவரால் மூன்று இயல்களும் முப்பத்தி மூன்று பிரிவுகளும் கொண்டு 425 பாடல்களில் மாறை என்ற நாட்டை ஆண்ட சிற்றரசர்  சந்திரவாணன் என்பவரைப் பாட்டுடைத்தலைவனாகக் கொண்டு தஞ்சைவாணன் கோவை இயற்றப்பட்டிருப்பது குறிப்பிடத்தக்கது.

## இவற்றையும் பார்க்கவும்

* தமிழ் இலக்கியப் பட்டியல்

பகுப்பு:தமிழ் இலக்கண நூல்கள்
பகுப்பு:12 ஆம் நூற்றாண்டுத் தமிழ் நூல்கள்
நாற்கவிராச நம்பி

**நாற்கவிராச நம்பி** என்பவர் 12-ஆம் நூற்றாண்டில் சோழ நாட்டில் வாழ்ந்தவர். சமண சமயத்தவரான இவர் ஆசுகவி, மதுரகவி, சித்திரகவி, வித்தாரகவி என்னும் நான்கு கவிகளையும், திறமையாகப் பாட வல்லவர் என்பதால் இவருக்கு நாற்கவிராசர் என்னும் பெயர் ஏற்பட்டதாகக் கூறப்படுகிறது. இவர் தமிழ், வடமொழி ஆகிய இரு மொழிகளிலும் வல்லவராக இருந்தார்.

தொல்காப்பியத்தில் கூறப்பட்டுள்ள அகப்பொருள் இலக்கணத்தை விளக்க நம்பி அகப்பொருள் எனப்படும் இலக்கண நூலை இவர் எழுதினார்.

## இவற்றையும் பார்க்கவும்
* கால ஓட்டத்தில் தமிழ் அறிஞர்கள்

பகுப்பு:தமிழ் இலக்கண அறிஞர்கள்
பெருநான்கு (இந்தியப் பாம்புகள்)

**பெருநான்கு** (ஆங்கிலம்:Big Four) என்பது இந்தியாவில் காணப்படும் மிகவும் ஆபத்தான பெரிய நான்கு நச்சுப்பாம்புகளைக் குறிக்கும். ஏறக்குறைய இந்தியாவில் பாம்புக்கடியினால் ஏற்படும் மிகப்பெரும்பாலான இறப்புக்களுக்கும் இவையே காரணமாக விளங்குகின்றன.

அப்பாம்புகள் கீழ்வருமாறு:
* இந்திய நாகம் (*Naja naja*)
* எண்ணெய் விரியன் எனப்படும் கட்டு விரியன் எனப்படும் கண்டங்கருவளை (*Bungarus caeruleus*)
* சுருட்டைப் பாம்பு (*Echis carinatus*)
* கண்ணாடி விரியன் (*Daboia russelii*)

2020ஆம் ஆண்டு இந்தியாவில் பாம்பு கடித்தது பற்றிய விரிவாக மேற்கொள்ளப்பட்ட ஆய்வின்படி, 43% பாம்பு கடியானது கண்ணாடி விரியன் பாம்பினாலும், இதைத் தொடர்ந்து 18% பாம்புக்கடி விரியன் பாம்புகளினாலும், நாகப்பாம்புகளால் 12% பாம்புக்கடியும், மூக்கு விரியனால் 4%, மரக்கால் அளவிடப்பட்ட வைப்பர் 1.7%, நீர் பாம்புகளினால் 0.3% ஏற்பட்டுள்ளது. சுமார் 21% பாம்புக்கடியில் பாம்புகள் அடையாளம் காணப்படாத இனங்களாக உள்ளன.

## பாம்புகளின் படங்கள்

Image:Cobra hood.jpg|இந்திய நாகம்
Image:Bungarus caeruleus ewart.jpg|எண்ணெய் விரியன் அல்லது கட்டுவிரியன்
Image:Echis carinatus sal.jpg|சுருட்டைவிரியன்
Image:Daboia head.jpg|கண்ணாடி விரியன்
Image:Snakebites by species in India (2020 study).jpg|இந்தியாவில் பாம்புச் சிற்றினங்களின் அடிபப்டையில் பாம்புக்கடி


## மேற்கோள்கள்


## வெளி இணைப்புகள்

* இப்பாம்புகளைப் பற்றிய இணையத்தளப் பக்கம்

பகுப்பு:பாம்புகள்
பகுப்பு:நச்சுப் பாம்புகள்‎
லோகபாலர்கள்

**லோகபாலர்கள்** என்பதற்கு "உலகத்தை காப்பவர்கள்" என்று பொருள். எனினும் இந்து மதம் மற்று பௌத்த மதங்களில் வெவ்வேறு லோகபாலர்கள் வணங்கப்படுகின்றனர். 

* இந்து மதத்தில் திக்பாலர்களுள் நான்கு பெரும் திசைகளை காப்பவர்களை லோகபாலர்கள் ஆவர்

* பௌத்த மதத்தில் சதுர்மகாராஜாக்கள் லோகபாலர்களாக வணங்கப்படுகின்றனர்.
திக்பாலர்கள்

thumb|300px
**திக்பாலகர்கள்**(दिक्पाल) திசைகளை காப்பவர்கள் ஆவார். வடமொழியில் *திக்*(दिक्) என்றால் திசை என்று பொருள், *பாலகர்*(पाल) என்றால் காப்பவர்கள் என்று பொருள். எனவே திசைகளை காப்பவர்கள் *திக்பாலகர்கள்* என அழைக்கப்பட்டனர். எட்டுதிக்குகளை காப்பவர்களை மொத்தமாக ***அஷ்டதிக்பாலகர்கள்*** என அழைப்பர். எட்டுதிக்குகளுடன் ஊர்த்துவம்(மேல்) மற்றும் அதம்(கீழ்) திக்குகளை காப்பவர்களையும் சேர்த்து ***தசதிக்பாலகர்கள்*** எனவும் அழைப்பதுண்டு. 

இந்து மதத்தில், திக்பாலகர்களின உருவங்களை கோவில் கோபுரங்கள், வாயில்கள், கூரைகள் மற்றும் சுவர்களில் காணலாம்.

## தசதிக்பாலர்கள்

***தசதிக்பாலர்களின்*** பட்டியல் கீழே கொடுக்கப்பட்டுள்ளது:

## திசைகளின் பெயர்கள்

இந்து சாஸ்திரங்களில் திசைகளின் பெயரை அந்தந்த திசைகளின் அதிபதிகளை வைத்து கூறுவதுண்டு. அதாவது வடகிழக்கு திசையினை ஈசானியம் என்றும் தென்கிழக்கு திசையினை அக்னேயம் என்று திசைக்குறிய திகபாலர்களின் பெயர்களை வைத்து அழைப்பதுண்டு. இந்த முறை வாஸ்து சாஸ்திரத்தில் முக்கியமாக காணப்படுகிறது. 

## லோகபாலர்கள்

இந்து மதத்தில் நான்கு பெரும் திசையை காப்பவர்கள் லோகபாலர்கள் என அழைக்கப்படுகின்றனர். 

* குபேரன் (வடக்கு)
* யமன் (தெற்கு)
* இந்திரன் (கிழக்கு)
* வருணன் (மேற்கு) 

இந்த லோகபாலர்களின் சிலைகளை கோபுரவாசல்களின் வைப்பது வழக்கம் 

## இவற்றையும் பார்க்கவும்
*சதுர்மகாராஜாக்கள்

## மேற்கோள்கள்

*Dictionary of Hindu Lore and Legend () by Anna Dallapiccola

*The Gods of the Directions in Ancient India. Origin and Early Development in Art and Literature (until c. 1000 A.D.), Berlin: Dietrich Reimer 2001 () by Corinna Wessels-Mevissen

பகுப்பு:தேவர்கள்
பகுப்பு:இந்து தொன்மவியல்
சுவாகா

**சுவாகா** என்பது யாக சாலையில் அக்னி குண்டத்தில் யாக பொருட்கள் நிவேதனங்களாக இடும் போது கூறப்படும் சொல் ஆகும்.
இந்து மற்றும் பௌத்த மதங்களில் அதிலும் குறிப்பாக பௌத்தத்தில் ***சுவாகா***(ஸ்வாஹா स्वाहा) என்பது மந்திரங்களின் இறுதியில் சொல்லப்படும் சொல்லும் ஆகும். சுவாகா என்பது சு(सु) மற்றும் ஆ  ஆகியவற்றில் இருந்து தோன்றியிருக்கலாம் என கருதப்படுகிறது. *சு* என்பது நன்மையை குறிக்கும் *ஆ* என்றால் கொடுத்தல் அல்லது கூப்பிடுதல் என பொருள்படும். 

இந்த சொல்லை ஜப்பானியர்கள் **சோஹா** எனவும் திபெத்தியர்கள் **சோவா** எனவும் குறிப்பிடுவர்.   

வடமொழியில் **சுவாகா** என்பது பெண்பால் பெயராகும். சுவாகா என்பது சுவாகா தேவி என்ற பெண் தெய்வமாக உருவகப்படுத்தப்படுகிறது. இவர் அக்னியின் துணையாக கருதப்படுகிறார். யாக நிவேதனங்களை பெற்றுக்கொண்டு அக்னி தேவனுக்கு இவர் அளிக்கிறார் என நம்பப்படுகிறது. சில புராணங்களில் முருகன் அக்னி மற்றும் சுவாகா தேவியின் மகனாக கூறப்படுகிறார். சுவாகா தேவி தக்ஷனின் மகளாக கருதப்படுகிறார். நான்கு வேதங்களும் இவரது உடலாகவும், வேதத்தின் ஆறு அங்கங்களும் ஆறு கரங்களாகவும் உருவகிக்கப்படுகின்றன. சில நேரங்களில் இவர் ருத்திரனின் மனைவியாகவும் சித்தரிக்கப்படுகிறார்.

## 'ஸ்வாஹா' வுக்கு வேதாந்தப்பொருள்

'ஸ்வத்வ-ஹனனம்' என்று வடமொழியில் இதற்குப்பொருள் சொல்லப்படுகிறது. 'ஸ்வத்வம்' என்றால் 'தான் என்ற தன்மை';  அதாவது, 'தான், தனது' என்று எதைக் குறித்துச் சொல்லிக் கொண்டிருக்கிறோமோ அந்த பழக்கநடக்கை.நமது உடம்பு, மனது, புத்தி, இவைகளின் சேர்க்கையைத்தான் ஒவ்வொரு மனிதனும் 'தான்' அல்லது 'நான்' என்று பழகுகிறான். ஆனால் இந்த 'நான்' ஒரு வரையறைக்குட்பட்டது. வேதாந்தம் இதை மறுத்து, 'நான்' என்பது ஒரு வரையறைக்குட்படாத பரம்பொருள் என்று பறைசாற்றுகிறது. இப்படிச் சொல்லும்போது, எவ்விதம் நாம் இந்த வரையறுக்கப்பட்ட 'தான்' என்ற தன்னை, வரையறுக்கப்படாத பரம்பொருளாகத் தெரிந்துகொள்ள வேண்டும் என்பதற்கு வேதம் பல இடத்தில் மந்திரங்களை போதிக்கிறது. ஒரே ஒரு எடுத்துக்காட்டு:

*ஆர்த்ரம்ஜ்வலதி ஜ்யோதிரஹம் அஸ்மி; ஜ்யோதிர்ஜ்வலதி பிரம்ம அஹம் அஸ்மி;* *யோஹம் அஸ்மி பிரம்ம அஹம் அஸ்மி;அஹம் அஸ்மி பிரம்ம அஹம் அஸ்மி;* *அஹம் ஏவ அஹம் மாம் ஜுஹோமி ஸ்வாஹா*

இதன் பொருள்: நீரில் நனைந்தவிதை முளைப்பது போல் எந்த பரஞ்சோதியிலிருந்து இவ்வளவும் தோன்றிற்றோ அந்த சோதியே நான்.அந்த சோதியே என்னுள்ளும் விளங்குகிறது.அந்த வரையற்ற பரம்பொருள்தான் நான். இந்த சிறிய'நான்' என்ற என்னையே அந்த பெரிய 'நான்' என்ற சோதியில் இடுகிறேன். ஸ்வாஹா.

மேற்குறித்த மந்திரம் ஒவ்வொரு நாளும் நீராடும்போது உச்சரிக்கப்படவேண்டிய மந்திரங்களில் ஒன்று. இந்தமந்திரம் வேதத்தில் வரும் இடத்தில் அக்னி, யாகம், சடங்கு ஒன்றுமில்லை. வேதாந்தத்தில் இதைத்தான் ஸ்வாஹாவின் வரையறை (definition) ஆக எடுத்துக்கொள்கிறார்கள்.

கந்தரனுபூதியில் இந்த மந்திரத்தை அழகான தமிழில் சொல்லப்படுகிறது:

::*யானாகிய என்னை விழுங்கி வெறுந்*
::*தானாய் நிலை நின்றது தற்பரமே*.

## இவற்றையும் காண்க

*மந்திரங்கள்
*அக்னி தேவன்
*யாகம்

## மேற்கோள்கள்


பகுப்பு:மந்திரங்கள்
பகுப்பு:இந்து பெண் தெய்வங்கள்
பகுப்பு:தக்கனின் மகள்கள்
ஹஃபிசுல்லா அமீன்

**ஹஃபிசுல்லா அமீன்** (*Hafizullah Amin*, 1 ஆகத்து 1929 – 27 திசம்பர் 1979) ஆப்கானிஸ்தானின் கம்யூனிச ஆட்சியில் இருந்த இரண்டாவது அதிபர் ஆவார்.

அமீன் 104 நாட்கள் மட்டுமே ஆட்சியில் இருந்தார். அக்காலகட்டத்தில் பாகிஸ்தான் மற்றும் ஐக்கிய அமெரிக்கா ஆகிய நாடுகளை ஆப்கானிய பாதுகாப்புக்குள் உட்படுத்த முனைந்தார். டிசம்பர் 27, 1979 இல் இவரது எதிர்ப்பாளர்கள் சோவியத் படைகளின் துணையுடன் இவரையும் இவரைச் சேர்ந்த 300 பேரையும் கொன்று சோவியத் சார்பான பப்ராக் கர்மால் என்பவரை பதவியிலமர்த்தினர்.

காபூல் பல்கலைக்கழகப் பட்டதாரியான அமீன் பட்டப்பின் படிப்புக்காக ஐக்கிய அமெரிக்கா சென்றார். பட்டம் பெற்றமலேயே நாடு திரும்பிய அமீன் அங்கு ஆசிரியத் தொழிலை மேற்கொண்டார்.

மக்கள் ஜனநாயகக் கட்சியில் இணைந்து அதன் மார்க்சிய மக்கள் பிரிவில் ஒரு முக்கிய உறுப்பினரானார். 1978 இல் முகமது டாவூட் கான் தலைமையிலான அரசுக்கெதிரான புரட்சிக்கு தலைமை தாங்கினார். ஏப்ரல் 28, 1978 இல் டாவூடும் அவரது குடும்பத்தினரும் சுட்டுக் கொல்லப்பட்டனர். அதன் பின்னர் மக்கள் ஜனநாயகக் கட்சி நூர் முகமது தராக்கி தலைமையில் ஆட்சியைப் பிடித்தது. அமீனும் பாப்ராக் கர்மாலும் துணைப் பிரதமர்களாயினர். 

கட்சியின் மார்க்சிய மக்கள் பிரிவு ஆட்சியில் மிகுந்த செல்வாக்குப் பெற்றது. இதனை அடுத்து கர்மால் ஐரோப்பாவுக்குத் தப்பி ஓடினார். மார்ச் 1979 இல் கட்சியில் அமீனின் செல்வாக்கு அதிகமாயிற்று.

அமீனின் அதிபர் மாளிகையில் வைத்து இடம்பெற்ற கொலைமுயற்சி ஒன்றிலிருந்து அவர் தப்பினார். இதனையடுத்து அமீன் தனது ஆதரவாளர்களுடன் அதிபர் மாளிகையைக் கைப்பற்றி அதிபர் தராக்கியை சிறைப்பிடித்தார்.

1979 செப்டம்பர் 14 அன்று, அமீன் அரசைத் தனது முழுக்கட்டுப்பாட்டுக்குள் கொண்டு வந்தார். சில நாட்களின் பின்னர் தராக்கி இனந்தெரியாத நோய் காரணமாக இறந்ததாக அறிவிக்கப்பட்டது. அமீனின் ஆட்சியின் போது அவருக்கெதிராக சுமார் 18,000 பேர் சுட்டுக் கொல்லப்பட்டனர். அவருக்கு கட்சியிலும் மக்களிடையேயும் செல்வாக்குச் சரிந்தது.

இவரது காலத்தில் பல ஆப்கானியர்கள் ஈரானுக்கும் பாகிஸ்தானுக்கும் தப்பிச் சென்றனர்.

## சோவியத் தலையீடு
1979 திசம்பர் 27] இல் சோவியத் இராணுவம் அரச மாளிகையை முற்றுகையிட்டு அமீனையும் அவரது காவற்படையினர் 200 பேரையும் சுட்டுக் கொன்று காபூலைத் தமது கட்டுப்பாட்டுக்குள் கொண்டு வந்தனர்.

அன்றிரவு 7:15 மணிக்கு அரச வானொலியில் பாப்ராக் கர்மாலின் முன்கூட்டியே பதிவு செய்யப்பட்ட குரல் மூலம் ஆப்கானிஸ்தான் அமீனிடம் இருந்து விடுவிக்கப்பட்டதாக அறிவிக்கப்பட்டது. மாஸ்கோவில் இடம்பெயர்ந்திருந்த நிலையில் பாப்ராக் கர்மால் அதிபராகத் தேர்ந்தெடுக்கப்பட்டார்.

## மேற்கோள்கள்

* சோவியத் ஆக்கிரமிப்புக்கு முன்னர் பெறப்பட்ட சோவியத் தகவல்கள்

பகுப்பு:1929 பிறப்புகள்
பகுப்பு:ஆப்கானித்தான் அரசியல்வாதிகள்
பகுப்பு:1979 இறப்புகள்
பகுப்பு:கொலை செய்யப்பட்ட அரசுத் தலைவர்கள்
முள்ளியவளை வித்தியானந்தக் கல்லூரி

**வித்தியானந்த கல்லூரி** வன்னி, முல்லைத்தீவில் அமைந்துள்ள முன்னணிப் பாடசாலைகளில் ஒன்று. இது 1951 ஆம் ஆண்டு நாடாளுமன்ற உறுப்பினர் சி. சுந்தரலிங்கம் அவர்களினால் ஆரம்பிக்கப்பட்டது. இப்பாடசாலையின் 1 ஆவது அதிபராக இருந்தவர் AFK ஞானப்பிரகாசம். இந்தக் கல்லூரியின் வளாகம் 27 ஏக்கர் நிலப்பரப்பில் அமைந்துள்ளது. இங்கு ஆண்டு 6 தொடக்கம் உயர்தர வகுப்பு (ஆண்டு 12) வரை வகுப்புக்கள் நடைபெறுகின்றன. 2005-ஆம் ஆண்டுக் கணக்கெடுப்பின்படி இப்பாடசாலையில் 702 மாணவர்கள் கல்வி பயின்றனர்.

## கல்லூரி அதிபர்களாக கடமையாற்றியோர்
# AFK ஞானப்பிரகாசம்
# தியாகராசர்
# கனகையன்
# A.K. மகாலிங்கம்
# இ. தங்கராசா
# ச.வே. பாலசிங்கம்
# சு. திருஞானம்
# P. கணேஷ்
# K. சிவலிங்கம்

## மேற்கோள்கள்

## வெளி இணைப்புகள்
* வித்தியானந்தக் கல்லூரி  - 

பகுப்பு:முல்லைத்தீவு மாவட்ட தமிழ்ப் பாடசாலைகள்
தெர்பியம்

**தெர்பியம்** (ஆங்கிலம்: Terbium (ˈtɝbiəm) அணுவெண் 65 கொண்ட ஒரு வேதியியல் தனிமம். இத் தனிமத்தின் அணுக்கருவினுள் 94 நொதுமிகள் உள்ளன. தெர்பியத்தின் வேதியியல் குறியீடு **Tb** ஆகும்.

## குறிப்பிடத்தக்க பண்புகள்
தெர்பியம் பார்ப்பதற்கு வெள்ளிபோன்ற வெண்மையாக இருக்கும் ஒரு காரக்கனிம மாழை. தெர்பியம் வளைந்து நெளிந்து கொடுக்ககூடிய தன்மையும், தகடாகும் தன்மையும் கொண்ட ஒரு மாழை. எளிதாக கத்தியால் நறுக்கும் அளவுக்கு மெதுவானது. காற்றில் ஓரளவிற்கு நிலையான (ஆக்ஸைடாகாத) தன்மை உடையது. இரு வேறு படைகவடிவுகள் கொண்ட பொருள். ஒரு படிகநிலையில் இருந்து மற்றதற்கு மாறும் வெப்பநிலை 1289 °C.
## பயன்பாடுகள்
கால்சியம் ஃவுளூரைடு, கால்சியம் டங்ஸ்டேட், ஸ்ட்ரான்சியம் மாலிப்டேட் ஆகிய பொருட்களால் செய்யப்படும் எதிர்மின்னிக்கருவிகளில் புறவூட்டுப் பொருளாக தெர்பியம் பயன்படுகின்றது. வேதியியல் வினையால் இடுபொருளைக் கொண்டு மின்னாற்றலாக மாற்றும் சில உயர்வெப்பநிலையில் இயங்கும் இடுமின்கலங்களில் (fuel cell) நிலைப்படுத்தும் பொருளாக சிர்க்கோனியம் ஆக்ஸைடுடன் (ZrO2) தெர்பியம் பயன்படுகின்றது.

தெர்பியம் ஆக்ஸைடு பச்சை நிறம் தரும் ஒளிரியாக புளோரசன்ட் விளக்குகளிலும் தொலைக்காட்சிப் பெட்டிகளிலும் பயன்படுகின்றது. 
## வரலாறு
1843 ஆம் ஆண்டில் சுவீடன் நாட்டு வேதியியலாளர் கார்ல் குஸ்டாஃவ் மோசான்தெர் (Carl Gustaf Mosander) இயிற்றியம் ஆக்ஸைடு (Y2O3) -இல் ஒரு மாசுப் பொருளாக (புறப்பொருளாக) கண்டறிந்தார்.
தற்கால மின்மவணு பரிமாற்ற முறை கண்டுபிடிக்கும் வரையில் இது தனியாக பிரித்தெடுக்கப்படவில்லை.

தெர்பியம் அரிதில் கிடைக்கும் தனிமம் என்னும் வகையை சேர்ந்ததென்று குறிப்பிட்டிருந்தாலும், வெள்ளி, பாதரசம் ஆகிய தனிமங்களைவிட அதிக அளவில் புவியில் கிடைக்கின்றது. அரிதில் பிரித்தெடுக்கப்பட்டு தனிமமாக உணர்ந்த பொருட்களில் ஒன்று என்று முன்காலத்து வேதியியலாலர் கருதினர் என்பர். .

## கிடப்பும் மலிவும்
தெர்பியம் இயற்கையில் தனியாக தனிமமாகக் கிடைப்பதில்லை. ஆனால் பல கனிமங்களில் கலந்துள்ள ஒரு பொருளாகக் கிடைக்கின்றது. இவ்வகையான கனிமங்களில் சில செரைட்டு, கடோலினைட்டு, மோனாசைட்டு, செனோனைட்டு, யூக்செனைட்டு முதலியன சில. இவற்றிலும் 1% க்கும் குறைவாகவே தெர்பியம் உள்ளது. தெற்கு சீனாவில் கிடைக்கும் களிமன் பொருட்களில் கிடைக்கின்றது.

பகுப்பு:இலந்தனைடுகள்

பகுப்பு:ஒடுக்கிகள்
பகுப்பு:தனிமங்கள்
1612

**1612** (**[[ரோம எண்ணுருக்கள்|MDCXII]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.

## நிகழ்வுகள்
* ஜனவரி 20 - நவம்பர் 4 - மாஸ்கோவில் இடம்பெற்ற மக்கள் எழுச்சியின் போது போலந்துப் படையினர் வெளியேற்றப்பட்டனர்.
* மே 10 - ஷாஜகான் மன்னன் மும்தாஜ் மஹாலைத் திருமணம் புரிந்தான்.
* நவம்பர் 30 - பிரித்தானியக் கிழக்கிந்தியக் கம்பனியின் படைகளுக்கும் போர்த்துக்கீசருக்கும் இடையில் இந்தியக் கரையில் சுவாலி என்ற இடத்தில் இடம்பெற்ற சமரில் பிரித்தானியர் வென்றனர்.
* டிசம்பர் 28 - கலிலியோ கலிலி நெப்டியூன் கோளைக் கண்டுபிடித்தார்.

## தேதி அறியப்படாத நிகழ்வுகள்
* சென்னை நகரம் போர்த்துக்கீசரிடம் இருந்து டச்சு நாட்டவரிடம் கைமாறியது.

## பிறப்புகள்

## இறப்புகள்

## 1612 நாற்காட்டி

பகுப்பு:1612
குரோக்கொடைலின்

**குரோக்கொடைலின்** (*Crocodilin*) என்பது முதலையின் குருதியில் காணப்படும் பாக்டீரிய எதிர்ப்பொருள் ஆகும். இது ஒரு பெப்டைடு ஆகும். கில் டயமண்டு என்பவரால் இப்பொருள் முதலில் பிரித்தெடுக்கப்பட்டது. முதலைகள் நோய்த்தொற்று ஏற்படக்கூடிய வாய்ப்புகள் அதிகமுள்ள இடத்தில் வாழ்வினும் அவை பாதிக்கப்படாமல் இருப்பதற்கு இப்பொருளே காரணம் ஆகும்.

## வெளி இணைப்புகள்
* குரோக்கொடைலின் பற்றி பி.பி.சி கட்டுரை

பகுப்பு:உயிரியல்
ஓரம் போ

**ஓரம் போ** 2007 ஆம் ஆண்டு வெளிவந்த ஓர் தமிழ்த் திரைப்படமாகும். ஏ.பி. ஃபில்ம் கார்டனால் தயாரிக்கப்பட்டு புஷ்கர்-காயத்ரி ஆகிய இருவரால் இயக்கப்பட்டது. ஜி. வி. பிரகாஷ் குமார் இப்படத்திற்கு இசையமைத்திருந்தார். ஆர்யா, பூஜா ஆகியோர் நடித்திருந்தனர்.

## நடிகர்கள்
* ஆர்யா - சந்துரு
* லால்
* பூசா -ராணி
* ஜான் விஜய் - பிச்சை 
* ஜெகன்
* தம்பி ராமையா

## இடம்பெற்ற பாடல்கள்

## விமர்சனம்
ஆனந்த விகடன் வார இதழில் எழுதிய விமர்சனத்தில் "பீக் அவரில் டாப் கியரில் எகிறிப் பதறவைக்கும் ஆட்டோ சவாரிதான் ஓரம்போ!... இரட்டை அர்த்தக் குலுக்கல்களைத் தவிர்த்திருந்தால், மிகச் சுவாரஸ்யமான ஆட்டோ சவாரியாக இருந்திருக்கும்!" என்று எழுதி  மதிப்பெண்களை வழங்கினர்.
## மேற்கோள்கள்

## வெளி இணைப்புகள்
* 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பிற்படுத்தப்பட்டோர்

**பிற்படுத்தப்பட்டோர்** , அநீதியான சமூக ஏற்றத் தாழ்வுகளினால் பொருளாதார, சமூக மற்றும் அரசியல் தளங்களில் வரலாற்று ரீதியாகப் பின்னடைந்த மக்கள் குழுக்களையே பிற்படுத்தப்பட்டோர் என்று அழைக்கிறோம். தலித் என்று அழைக்கப்படும் பட்டியல் சமூக மக்களை விட பிற்படுத்தப்பட்டோரின் பொருளாதார, சமூக மற்றும் அரசியல் நிலைமை சிறிது மேம்பட்டதாக இருந்தது. ஆனால் தாழ்த்தப்பட்ட சமூகத்தினரைப் போலவே பிற்படுத்தப்பட்ட பிரிவினரைச் சார்ந்தவர்களும் உழைக்கும் வர்க்கத்தைச் சார்ந்தவர்களாவார்கள். எடுத்துக்காட்டாக, 19-ஆம் மற்றும் 20-ஆம் நூற்றாண்டுகளில் தாழ்த்தப்பட்ட மக்கள் கொத்தடிமைப் பண்ணையாட்களாக உழன்ற பொழுது பிற்பட்ட பிரிவினைச் சேர்ந்தவர்கள் குத்தகை விவசாயிகளாகப் பணி புரிந்தனர்.

## தமிழ்நாட்டில் இட ஒதுக்கீடு
பிற்படுத்தப்பட்டோர் கல்வி மற்றும் பொருளாதாரத்தில் மேம்பாடு அடைய, தமிழ்நாடு அரசு கல்வி மற்றும் வேலை வாய்ப்புகளில் பிற்படுத்தப்பட்டவர்களுக்கு 26.5%ம், இசுலாலாமிய பிற்படுத்தப்பட்ட வகுப்பினருக்கு 3.5%ம், சீர்மரபினர் மற்றும் மிகவும் பிற்படுத்தப்பட்ட சமூகத்தவருக்கு 20%ம் இடஒதுக்கீடு வழங்கியுள்ளது.

## இந்திய அரசின் இடஒதுக்கீடு
இந்திய அரசு மற்றும் இந்திய அரசின் பொதுத் துறை நிறுவன வேலை வாய்ப்புகளில்  இதர பிற்படுத்தப்பட்ட வகுப்பினர்க்கு  27 விழுக்காடு இடஒதுக்கீடு வழங்கியுள்ளது.

## இதனையும் காண்க
* கிரீமிலேயர்
* மிகவும் பிற்படுத்தப்பட்டோர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
*பொருளாதாரத்தில் நலிந்த பிரிவினர்
*முன்னேறிய வகுப்பினர்
*ஜம்மு காஷ்மீரில் இட ஒதுக்கீடு
## மேற்கோள்கள்

## வெளி இணைப்புகள்
* 1921-இல் நீதிக்கட்சி அறிவித்த இடஒதுக்கீடு
* தமிழ்நாட்டில் இட ஒதுக்கீடு வரலாறு - காணொலி 1  
*  தமிழ்நாட்டில் இட ஒதுக்கீடு வரலாறு - காணொலி 2  
*  தமிழ்நாட்டில் இட ஒதுக்கீடு வரலாறு - காணொலி 3 
*  தமிழகத்தின் இட ஒதுக்கீடு முறை - காணொலி 
*  தமிழகத்தில் இடஒதுக்கீடு கடந்து வந்த பாதை - காணொலி 

பகுப்பு:தமிழரில் சாதிகள்
பகுப்பு:சாதிகள்
பகுப்பு:இந்திய சமூகம்
பகுப்பு:இந்தியாவில் இட ஒதுக்கீடு
அண்ணாமலை

**அண்ணாமலை** என்ற தலைப்பில் உள்ள கட்டுரைகள்:

## கோயில்கள்
* அண்ணாமலையார் கோயில், என்றும் **''திருவண்ணாமலை** அருணாசலேஸ்வரர் கோயில்* என்றும் அறியப்படும் தலம் சிவபெருமானின் பஞ்சபூத தலங்களில் அக்னித் தலமாகும். இத்தலத்தின் மூலவர் அருணாசலேசுவர் என்றும், அம்பிகை உண்ணாமுலையால் என்றும் அழைக்கப்படுகிறார்

==ஊர்கள்==
* [[திருவண்ணாமலை]], தமிழ்நாட்டிலுள்ள நகரம்
* [[அண்ணாமலை நகர்]], இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் இருக்கும் ஒரு பேரூராட்சி ஆகும்
* [[அடி அண்ணாமலை]], ( இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் இருக்கும் ஒரு இரண்டாம் நிலை நகராட்சி ஆகும். கலசப்பாக்கம் வட்டத்தின் தலைநகராகவும் இருக்கிறது. புனித நகரமாக கருதப்படும் இந்நகரில் திருமாமுதீஸ்வரர் திருக்கோயில் உள்ளது
* [[திருவண்ணாமலை மாவட்டம்]], இந்திய மாநிலமான தமிழ்நாட்டின் மாவட்டங்களில் ஒன்று. இம்மாவட்டத்தின் தலைநகரம் வேங்கிக்கால் ஆகும்

==கல்வி நிறுவனங்கள்==
* [[அண்ணாமலைப் பல்கலைக்கழகம்]], தமிழ்நாட்டுப் பல்கலைக்கழகங்களுள் ஒன்றாகும். இது 1929 ஜூலையில் ராஜா அண்ணாமலைச் செட்டியாரால் ரூ.20 லட்சம் நன்கொடை வழங்கப்பட்டு 1,000 ஏக்கர் நிலப்பரப்பில் சிதம்பரத்தில் தொடங்கப்பட்டது

==நூல்கள்==
* [[அண்ணாமலையார் வண்ணம்]], என்னும் நூல் சேறைக் கவிராசபிள்ளை என்பவரால் இயற்றப்பட்டது. காலம் 16ஆம் நூற்றாண்டு
* [[அண்ணாமலையார் வெண்பா]], என்னும் நூல் குரு நமசிவாயர் என்பவரால் பாடப்பட்டது. இந்தப் புலவர் 16ஆம் நூற்றாண்டில் வாழ்ந்தவர்

==நபர்கள்==
* [[அண்ணாமலை செட்டியார்]]
* [[அண்ணாமலை ரெட்டியார்]], *காவடிச் சிந்தின் தந்தை'' என அழைக்கப்படுபவர். நினைத்த மாத்திரத்தில் எந்தப் பொருளைப்பற்றியும் சிறப்பாக உடனேயே பாடக்கூடிய வல்லமை பெற்றவர். தமிழில் மிகச் சிக்கலான பாடல்களையும்கூட பாடி சாதனை புரிந்தவர்
* சின்ன அண்ணாமலை, தமிழ்ப் பண்ணை சின்ன அண்ணாமலை என அறியப்படும் இவர் ஒரு இந்திய விடுதலைப் போராட்ட வீரர், அரசியல்வாதி, பேச்சாளர் தமிழ் எழுத்தாளர், திரைப்படத் தயாரிப்பாளர்
* வாஞ்சிதேவன் அண்ணாமலை, மலேசியாவில் எழுத்தாளர்களுள் ஒருவராவரான இவர் வாஞ்சிதேவன் சோமசன்மா எனும் புனைப்பெயரில் எழுதிவருகின்றார்.
* முத்தையா அண்ணாமலை சிதம்பரம்
*கு. அண்ணாமலை, தமிழ்நாடு பாரதிய ஜனதா கட்சி அரசியல்வாதி

## திரைப்படங்கள்
* அண்ணாமலை (திரைப்படம்), சுரேசு கிருசுணா இயக்கத்தில் 1992ல் வெளிவந்த தமிழ்த் திரைப்படம்

----

பகுப்பு:ஆண் தமிழ்ப் பெயர்கள்
சிசிலி

right|thumb|இத்தாலிய வரைபடத்தில் சிசிலியின் இருப்பிடம்
260px|thumb|right|சிசிலியின் மாகாணங்கள்
கிராமப்புறம்|thumb|left|310px
**சிசிலி** (*Sicily*, இத்தாலிய மொழி: Sicilia) இத்தாலி நாட்டின் ஒரு சுயாட்சி பிரிவாகும். இதுவே மத்திய தரைக் கடலில் அமைந்துள்ள மிகப் பெரிய தீவாகும். 5 மில்லியன் மக்கள் வாழும் இத்தீவின் மொத்தப் பரப்பளவு 25,708 km² ஆகும்.

சிசிலி இன்றைய நிலையில் இத்தாலியின் ஒரு பகுதியாக இருந்தாலும் இது முன்னர் ஒரு முழுமையான விடுதலை பெற்ற நாடாக சிசிலி பேரரசு என்ற பெயரில் இருந்தது. இது சில காலம் தெற்கு இத்தாலி, மோல்ட்டா ஆகியவற்றின் பாகுதியாகவும் இருந்தது. இது பின்னர் போர்பன்களின் ஆட்சியில் நேப்பில்ஸ் நகரில் இருந்து ஆளப்பட்டது. அன்றிலிருந்து சிசிலி இத்தாலியின் முழுமையான கட்டுப்பாட்டுக்குள் வந்தது.

## வெளி இணைப்புகள்
* சிசிலியின் இணையத்தளம்

பகுப்பு:நடுநிலக் கடல் தீவுகள்
பகுப்பு:இத்தாலிய மண்டலங்கள்
பகுப்பு:இத்தாலியத் தீவுகள்
பகுப்பு:ஐரோப்பாவின் முன்னாள் நாடுகள்
நைடதம்

நிசாத அல்லது நிடத நாட்டை ஆண்டு வந்த மன்னனான நளன் என்பவனின் கதையைக் கூறும் தமிழ் நூலே **நைடதம்** ஆகும். மகாபாரத்தில் வரும் ஒரு துணைக் கதையான நளன் - தமயந்தி துன்பியல் வரலாற்றை ஸ்ரீஹர்ஷர் என்பவரால் சமசுகிருத மொழியில்  **[[நைஷதீய சரிதம்]]**  என்னும் பெயரில் தனி நூலாக ஆக்கப்பட்டது.

## தமிழ் மொழி பெயர்ப்புகள்
அதிவீரராம பாண்டியர் மற்றும் புகழேந்திப் புலவர்கள், ஸ்ரீஹர்ஷரின் நூலைத்  தமிழில் நைடதம் மற்றும் நளவெண்பா எனும் பெயர்களில் மொழி பெயர்த்துள்ளனர்.

## மேலும் பார்க்க
* நளவெண்பா

## அடிக்குறிப்பு

பகுப்பு:தமிழரின் வடமொழி நூல்கள்
பகுப்பு:சமசுகிருதம்-தமிழ் மொழிபெயர்ப்பு நூல்கள் 
பகுப்பு:சமசுகிருத இலக்கியம்
பகுப்பு:தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
நளன்

**நளன்** (*Nala*; சமசுகிருதம்: नल) இந்தியாவின் பழைய கதை ஒன்றின் கதைத் தலைவன் ஆவார். இக் கதை, புகழ் பெற்ற வடமொழி இதிகாசங்களுள் ஒன்றான மகாபாரதத்தில் உள்ள துணைக் கதைகளுள் ஒன்று. மகாபாரத்தின் வன பருவம் அத்தியாயம் 53 முதல் 78 முடிய நளன் - தமயந்தி தம்பதியரின் காதல், திருமணம், சூதாட்டம், தமயந்தியை பிரிதல் போன்ற சோதனைகளுக்குப் பின் மீண்டும் இருவரும் இணைவது குறித்து விளக்கப்படுகிறது.
 
இக் கதை பின்னர் பல மொழிகளிலும் தனி நூல்களாக எழுதப்பட்டன. ஸ்ரீஹர்ஷரின் *நைஷதம்* என்னும் வடமொழி நூலும், புகழேந்திப் புலவரால் நளவெண்பா என்னும் பெயரிலும், அதிவீரராம பாண்டியரால் நைடதம் என்னும் பெயரிலும் எழுதப்பட்ட தமிழ் நூல்களும் குறிப்பிடத் தக்கவை.

இக் கதைகளின்படி, நளன் நிடத நாடு என்னும் நாட்டை ஆண்டுவந்தான். நீரும் நெருப்பும் இன்றிச் சமையல் செய்வதில் நளன் வல்லவனாம். இவனுடைய மனைவி தமயந்தி. மகிழ்ச்சியுடன் குறைவற்ற வாழ்வு வாழ்ந்துவந்த இவனைச் சனி பிடித்ததால், துன்பங்கள் உருவாகத் தொடங்கின. அயல் நாட்டு அரசனுடன் சூது விளையாட்டில் ஈடுபட்டுத் தனது நாட்டை இழந்தான். நாட்டை விட்டு வெளியேறிய அவனுடன் தானும் வருவேன் எனத் தமயந்தி பிடிவாதமாகச் சென்றாள். தனது மனைவி கல்லிலும் முள்ளிலும் நடந்து துன்பப் படுவது கண்டு பொறாத நளன், வழியிலேயே அவளைக் கைவிட்டுச் சென்று விடுகிறான். அதன் பின்னர் பல ஆண்டுகள் அவனுக்கு ஏற்பட்ட துன்பங்களையும், இறுதியில் மீண்டும் அவன் இழந்த அரசைப் பெற்று மனைவியுடன் வாழ்வதையும் கூறுவதே இவனுடைய கதையாகும்.

## மேற்கோள்கள்


பகுப்பு:இந்து தொன்மவியல் மாந்தர்
நளவெண்பா

மகாபாரதத்தின் துணைக் கதைகளுள் ஒன்றான, நிடத நாட்டை ஆண்ட நளன் என்னும் மன்னனின் கதையைத் தமிழில் கூற எழுந்ததே **நளவெண்பா** ஆகும். இதனை எழுதியவர் 13-ஆம் நூற்றாண்டில் வாழ்ந்த புகழேந்திப் புலவர் என்பவராவார். இதன் பெயர் சுட்டுவது போல், இந்நூல் வெண்பாக்களால் அமைந்தது. இது 12ஆம் நூற்றாண்டில் வட மொழியில் ஸ்ரீஹர்ஷர் இயற்றிய நைடதம் எனும் நூலின் தமிழ் மொழிபெயர்ப்பாகும். 

## அமைப்பு
மகாபாரதத்திலே கௌரவர்களுடன் சூதாடித் தோற்ற பாண்டவர்கள் தங்கள் நாட்டை விட்டுக் காட்டிலே வாழ்கின்றனர். அவர்களைப் பிரகதசுவர் என்னும் முனிவர் சென்று காண்கிறார். தமக்கு நிகழ்ந்தவற்றையிட்டுக் கவலையுடன் இருந்த தருமரைத் தேற்றுமுகமாக முனிவர் அவருக்குக் கூறியதாக இந்நூல் அமைந்துள்ளது.

நிடத நாட்டின் மன்னன் நளன். அவனது மனைவி தமயந்தி நளனை விரும்பி சுயம்வரத்தில் அவனைத் தேர்ந்தெடுத்து மணந்ததை இந்திரன் மூலம் கேட்டு, தமயந்தியின் சுயம்வரத்தில் கலந்து கொள்ள வந்துகொண்டிருந்த கலிபுருஷன் நளனைப் பழிவாங்க முடிவு செய்வதும், அதன் பின்னர் நடக்கும் சூதாட்டத்தில் நளன் நாடிழந்து, மனைவி குழந்தைகளைப் பிரிந்து சிரமப்பட்டுப் பின்னர் இழந்த அனைத்தையும் திரும்பப்பெறுவதைக் கூறும் கதை.

சுயம்வர காண்டம், கலிதொடர் காண்டம், கலிநீங்கு காண்டம் என மூன்று காண்டங்களாகப் பிரிக்கப்பட்டுள்ள இந்நூலில், **427** வெண்பாக்கள் உள்ளன. இவற்றுள் **7** வெண்பாக்கள், பாயிரம், நூல்வரலாறு என்பனவாகும். சுயம்வர காண்டத்தில் **171** வெண்பாக்களும், கலிதொடர் காண்டத்தில் **155** வெண்பாக்களும், கலிநீங்கு காண்டத்தில் **94** வெண்பாக்களும் (**7+171+155+94= 427**) உள்ளன.

## மேற்கோள்கள்

## மேலும் பார்க்க
* நைடதம்

## வெளியிணைப்புகள்

* நளவெண்பா மூலம்.pdf www.projectmadurai.org
பகுப்பு:தமிழரின் வடமொழி நூல்கள்
பகுப்பு:சமசுகிருத இலக்கியம்
மகாவாக்கியங்கள்

**மகாவாக்கியங்கள்** என்பன உபநிடதங்களில் கூறப்பட்டுள்ள உயருண்மை கொண்ட நான்கு சொற்றொடர்களைக்(வாக்கியங்களைக்) குறிப்பது ஆகும். ஒவ்வொரு மகாவாக்கியமும் அது சார்ந்த வேதத்தின் பிழிவாக, சாரமாக கருதப்படுகிறது. நான்கு மகாவாக்கியங்களும் முறையே நான்கு வேதங்களில் இருந்து பெறப்பட்டவை.

இந்து மதத்தின் அனைத்து தத்துவங்களையும் உண்மைகளையும் தம்முள் அடக்கியவையாக இவ்வாக்கியங்கள் கருதப்படுகின்றன.

அந்த மகாவாக்கியங்கள் பின்வருமாறு:

# பிரக்ஞானம் பிரம்ம (प्रज्ञानं ब्रह्म) -  "பிரக்ஞையே(அறிவுணர்வே) பிரம்மன்" (ரிக் வேதத்தின் ஐதரேய உபநிடதம்)
# அயம் ஆத்மா பிரம்ம (अयम् आत्मा ब्रह्म) - "இந்த ஆத்மா பிரம்மன்"(அதர்வண வேதத்தின் மாண்டூக்ய உபநிடதம்)
# தத் த்வம் அஸி(तत् त्वं असि) - "அது(பிரம்மம்) நீ" (சாம வேதத்தின் சாந்தோக்கிய உபநிடதம்)
# அஹம் பிரம்மாஸ்மி(अहं ब्रह्मास्मि) - "நான் பிரம்மன்" (யஜுர் வேதத்தின் பிரகதாரண்யக உபநிடதம்)

மேலே கூறப்பட்டுள்ள பிரம்மன்(ब्रह्मन्), பிற்காலத்தின் படைப்பின் கடவுளாக கருதப்படும் நான்முக பிரம்மனை குறிப்பது அல்ல. இது ஒட்டுமொத்த படைப்பின் ஆதாரமாக வேதங்களில் குறிப்பிடப்படும் 'பிரம்மனை' குறிக்கிறது

இந்த நான்கு மகாவாக்கியங்களும் ஆத்மனுக்கும் பிரம்மனுக்கும் உள்ள உள்ளுறவைக் குறிக்கிறது. பிரம்மன் படைப்பின் அடிப்படை தத்துவம், பிரம்மனிடமிருந்து அனைத்தும் தோன்றியது. அதே சமயம் ஆத்மன் அனைத்து உயிர்களிடத்தும் அறியப்படும் *தான்* என்ற தத்துவத்தின் மூலாதார உருவகம். ஆத்மன் அழிவற்றது அதே போல் பிரம்மனும் அழிவற்றது. யோகத்தின் மூலமாகவும் தியானத்தின் மூலமாகவும் ஒருவர் ஆத்மனும் பிரம்மனும் ஒன்று என்பதை அறிய இயலும்.

காஞ்சி பராமாச்சாரியர் தன்னுடைய புத்கத்தில் இவ்வாறு குறிப்பிட்டுள்ளார் http://www.kamakoti.org/hindudharma/part5/chap30.htm:

## பிற வாக்கியங்கள்
உபநிடதங்களில் குறிப்பிடப்படும் வேறு சில முக்கியமான வாக்கியங்கள்:

***சர்வம் கல்விதம் பிரம்ம**(सर्वं खल्विदं ब्रह्म) - அனைத்து அறிவும் பிரம்மன் (சந்தோக்ய உபநிடதம்)
***நேஹ நானாஸ்தி கிஞ்சின**(नेह नानास्ति किञ्चिन) - வேறெங்கும் எதுவும் இல்லை(சந்தோக்ய உபநிடதம்)

## இவற்றையும் பார்க்கவும்
* ஜீவம்
* சோஹம்
* சுக ரஹஸ்ய உபநிடதம்

## வெளி இணைப்புகள்
* மகாவாக்கியங்களின் விளக்கம்
* மகாவாக்கியங்கள் 

பகுப்பு:இந்து மெய்யியல் கருத்துருக்கள்
பகுப்பு:இந்து சமய மந்திரங்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்

## குறிப்புகள்
 

## மேற்கோள்கள்
அனங்கரங்கம்

**அனங்கரங்கம்** 15ஆம் அல்லது 16ஆம் நூற்றண்டுகளில் கல்யாண மல்லரால் இயற்றப்பட்ட ஒரு காம சாஸ்திர நூல் ஆகும். இந்நூலும், ரதி ரகசியம் என்ற நூலும் காம சூத்திரத்துடன் அவ்வப்போது ஒப்பீடு செய்யப்படும் நூல்களாகும். இந்நூல் கணவன் - மனைவி இடையில் நிகழும் பிரிவினை தடுக்கப்படுவதற்காகவே குறிப்பாக எழுதப்பட்டது. அனங்கரங்க நூலின் சில பகுதிகள் காம சூத்திரத்தைத் தழுவி எழுதப்பட்டவை.

இந்நூல் அஹமது கான் லோதி என்ற 15ஆம் நூற்றாண்டில் இந்தியாவை ஆண்ட லோதி வம்ச மன்னனின் மகன் லாத் கான் என்பவனுக்காக எழுதப்பட்டது.

## உள்ளடக்கம்

இந்நூலின் படி ஆண்களுக்கு மகிழ்ச்சியும் திருப்தியும் அழகான பெண்களை அடைவதால் மட்டுமே ஏற்படுகிறது. எனவே இன்பத்தை எய்துவதற்காக ஆண்கள் பெண்களை மணக்கின்றனர். எனினும் அவர்கள் பெண்களை முழுவதுமாக திருப்திப்படுத்துவது இல்லை. இதற்குக் காரணம் காம சாஸ்திரத்தை குறித்த அறியாமையும் பெண்களை குறித்த இகழ்ச்சியும் ஆகும். எனவே தான் ஆண்கள் பெண்களை விலங்குகளை போலவே நடத்துகின்றனர்.

கல்யாண மல்லர் ஆணுக்கு ஒரு பெண்ணுடன் உடலுறவு கொள்ளுதல் போதும் என்பதை நிலை நிறுத்த விரும்பினார். இந்நூலின் மூலம் கணவன் மனைவுக்கு இடையில் உள்ள பாலியல் உறவு மேம்படுத்துவதற்காக பல்வேறு வழிமுறைகள் கூறப்பட்டுள்ளன. பல பாலியல் நிலையிலான வேறுபாடுகள் மூலம், தன் மனைவியுடன் பாலியல் உறவு கொள்வதால் கிடைக்கும் இன்பம் 32. பெண்களுடன் பாலியல் உறவு கொள்வதால் கிடைக்கும் இன்பத்தினை அதிகப்படுத்த இயலும் என இந்நூலில் கூறப்பட்டுள்ளது. ஏனெனில் ஒரே விதமான பாலியல் வெளிப்பாட்டால் கணவன் மனைவி இடையில் ஒரு விதமான சலிப்பு ஏற்பட்டு விடுகிறது, அதனால் பிரிவும் ஏற்படுகிறது. எனவே பல வேறுபாடுகள் மூலம் இந்த சலிப்பை தடுக்க முடியும்.

மேலும் இந்நூலில் முற்பாலுறவு செய்லபாடுகளும், வசியம் குறித்தும் கூறப்பட்டுள்ளது. உதாரணமாக ஒரு பெண்ணின் பாலியல் ஈடுபாடு மாதவிடாய்க்கு முன்னும் பின்னும் அதிகமாக இருக்கும் என கல்யாண மல்லர் குறிப்பிட்டுள்ளார்

## இவற்றையும் காண்க
* காம தேவன்
* காமம்

## வெளி இணைப்புகள்
* பர்டனின் ஆங்கில மொழிபெயர்ப்பு

## மேற்கோள்கள்

பகுப்பு:காமம்
பகுப்பு:16-ஆம் நூற்றாண்டு நூல்கள்
பகுப்பு:15-ஆம் நூற்றாண்டு நூல்கள்
ரதி ரகசியம்

thumb|வலது
**ரதி ரகசியம்** என்பது கோக்கோகரால் எழுதப்பட்ட காம சாஸ்திரம் தொடர்புடைய நூலாகும். மிகவும் புகழ்பெற்ற இந்த புத்தகம் அவ்வப்போது காம சூத்திரத்துடன் ஒப்பிடப்படுவது உண்டு. இது 12ஆவது நூற்றாண்டில் எழுதப்பட்டதாக கருதப்படுகிறது.

இந்த நூலுக்கு சிலரால் உரை எழுதப்பட்டுள்ளது. *கல்லரசரின் ஜனவசியம்* என்ற நூல் கோக்கோகரின் ரதி ரகசியத்தை ஆதாரமாகக் கொண்டு எழுதப்பட்டது. இந்த நூல் பழைய கன்னடத்தில் எழுதப்பட்டுள்ளது

## நூலின் அமைப்பு
*ரதி ரஹஸ்யத்தில்* பதினைந்து அத்தியாயங்கள் மற்றும் 800 வசனங்கள் உள்ளன. அவை பஎண்களின் வெவ்வேறு உடலமைப்புகள், சந்திர நாட்காட்டி , வெவ்வேறு வகையான பிறப்புறுப்புகள் , பல்வேறு வயது பெண்களின் பண்புகள், கட்டிப்பிடித்தல், முத்தங்கள், உடலுறவு மற்றும் உடலுறவு நிலைகள் போன்ற பல்வேறு தலைப்புகளைக் கையாளுகின்றன. மேலும் எடை இழப்பு , மயக்கம் மற்றும் மரணம் ஆகியன குறித்து இதன் அத்தியாயங்கள் விவரிக்கின்றன. 
இந்தியப் பெண் அழகை விரிவாக விவரிக்கும் முதல் புத்தகம் ரதிராஹஸ்யா . புத்தகம் பெண்களை அவர்களின் தோற்றம் மற்றும் உடல் அம்சங்களின்படி நான்கு உளவியல்-உடல் வகைகளாக வகைப்படுத்தியது. 
பத்மினி (தாமரை பெண்)
சித்ரினி (கலைப் பெண்)
சங்கினி (சங்கு பெண்)
ஹஸ்தினி (யானை பெண்)
பிறப்புறுப்புகளின் அளவின் அடிப்படையில் ஒன்பது வகைகளாக வகைப்படுத்துகிறது. பாலுணர்வூட்டல்கள் தொடர்பாகவும் புத்தகத்தில் விவரிக்கப்பட்டுள்ளன.

## மேற்கோள்கள்
*Kallarasa Virachita Janavasya Ed: G.G. Manjunathan. Kannada Adhyayana Samsthe, University of  Mysore, Mysore 1974.
*http://www.kamat.com/kalranga/erotica/janavashya.htm

பகுப்பு:காமம்
பகுப்பு:பாலின்ப இலக்கியம்
பகுப்பு:12ஆம் நூற்றாண்டு நூல்கள்
பகுப்பு:நூலட்டை விடுபட்ட நூல்கள்
பகுப்பு:சமசுகிருத நூல்கள்
பகுப்பு:இந்து சமய நூல்கள்
வில்லிபுத்தூரார்

**வில்லிபுத்தூரார்** மகாபாரதத்தைத் தமிழில் பாடினார். இவரது பாரதம் வில்லிபாரதம் எனப்படுகின்றது. வில்லிபுத்தூரார், தென்னாற்காடு மாவட்டத்திலுள்ள சனியூர் என்னும் ஊரில் பிறந்தவர். வைணவர்களான இவரின் பெற்றோர், பெரியாழ்வாரின் இன்னொரு பெயரான வில்லிபுத்தூரார் என்பதை இவருக்கு இட்டனர். வக்கபாகை என்னுமிடத்தை ஆண்டுவந்த மன்னனான வரபதி ஆட்கொண்டான் என்பவன் வில்லிபுத்தூராரை ஆதரித்து வந்தான். இவனின் வேண்டுகோளுக்கு இணங்கவே வில்லிபாரதம் பாடப்பட்டதாகத் தெரிகிறது.

இவர் அருணகிரிநாதருடன் வாதங்களில் ஈடுபட்டவர் என்பதால் அவர் வாழ்ந்த 15 ஆம் நூற்றாண்டே வில்லிபுத்தூராரது காலம் என்று கணிக்கப்படுகின்றது.

## இவற்றையும் பார்க்கவும்
* கால ஓட்டத்தில் தமிழ் அறிஞர்கள்

பகுப்பு:தமிழ் இலக்கியம்
பகுப்பு:தமிழ்ப் புலவர்கள்
பகுப்பு:இந்து சமயப் பெரியார்கள்
பகுப்பு:வைணவ அடியார்கள்
பகுப்பு:பிறமொழி-தமிழ் மொழிபெயர்ப்பாளர்கள்
பகுப்பு:சமயத் தமிழ் மொழிபெயர்ப்பாளர்கள்
1879

**1879**  (**[[ரோம எண்ணுருக்கள்|MDCCCLXXIX]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு ஆண்டாகும்.

## நிகழ்வுகள்
* ஜனவரி 11 - ஆங்கிலோ-சூலு போர் ஆரம்பமானது.
* ஜனவரி 22 - தென்னாபிரிக்காவின் சூலுப் படைகள் ஐசட்னெல்வாஅனாவில் வைத்து பிரித்தானியப் படைகளைப் படுகொலை செய்தனர்.
* பெப்ரவரி 27 - சக்கரீன் கண்டுபிடிக்கப்பட்டது.
* மார்ச் 12 - ஆங்கிலோ-சூலு போர்: நூற்றுக்கும் அதிகமான ஆங்கிலப் படைகள் சூலுக்களினால் சுற்றிவளைக்கப்பட்டு படுகொலை செய்யப்பட்டனர்.
* மார்ச் 28 - ஆங்கிலோ-சூலு போர்: பிரித்தானியப் படைகள் ஹுலோபேன் நகரில் இடம்பெற்ற சமரில் படுதோல்வியடைந்தனர்.
* மார்ச் 29 - ஆங்கிலோ-சூலு போர்: கம்பூலா என்ற இடத்தில் பிரித்தானியப் படைகள் 20,000 சூலுக்களை வென்றனர்.
* மே 3 - யாழ்ப்பாணம், கரவெட்டியில் இந்துக் கோயில் ஒன்றில் திருவிழா ஒன்றின் போது இடம்பெற்ற தீ விபத்தில் 50 பேர் வரையில் தீயில் கருகி மாண்டனர்.
* ஜூலை 4 - ஆங்கிலோ-சூலு போர் உலுண்டி என்ற இடத்தில் இடம்பெற்ற சமரின் பின்னர் முடிவுக்கு வந்தது.
* அக்டோபர் 21 - தொமஸ் அல்வா எடிசன் காபன் நுண்ணிழை ஒன்றை வெற்றிடக் குமிழொன்றினுள் பொருத்தி 13½ மணிநேரம் வெற்றிகரமாக ஒளிரக்கூடிய மின் விளக்கைக் கண்டுபிடித்தார்.
* டிசம்பர் 28 - ஸ்கொட்லாந்து, டண்டீ என்ற இடத்தில் தொடருந்து ஒன்று பாலம் ஒன்றைக் கடந்த வேளையில் பாலம் இடிந்து வீழ்ந்ததில் 75 பேர் கொல்லப்பட்டனர்.
* டிசம்பர் 31 - நியூ ஜேர்சியில் வெள்ளொளிர்வு விளக்கு முதற்தடவையாக தொமஸ் எடிசனால் காட்சிப்படுத்தப்பட்டது.

## தேதி அறியப்படாத நிகழ்வுகள்
* தமிழில் முதல் நாவல் மாயூரம் வேதநாயகம் பிள்ளை எழுதிய பிரதாப முதலியார் சரித்திரம் வெளி வந்தது.
* வில்லியம் குறூக்ஸ் என்பவர் மின்இறக்கக் குழாய் ஆய்வுகளின்போது பொருளின் நான்காவது நிலையை (பிளாஸ்மா) அடையாளம் கண்டார்.
* எட்வின் ஹோல் என்பவரால் ஹோலின் விளைவு கண்டுபிடிக்கப்பட்டது.
* ஜோசெப் ஸ்டெஃபான் என்பவரால் ஸ்டெஃபான்-போல்ட்ஸ்மன் விதி கண்டுபிடிக்கப்பட்டது.

## பிறப்புகள்
* பெப்ரவரி 13 - சரோஜினி நாயுடு, இந்திய விடுதலைப் போராட்ட வீராங்கனை (இ. 1949)
* பெப்ரவரி 22 - ஜொஹான்ஸ் நிக்கொலஸ் பிரோன்ஸ்ட்டெட், டென்மார்க் நாட்டு வேதியியலாளர் (இ. 1947)
* மார்ச் 14 - அல்பர்ட் ஐன்ஸ்டீன், அறிவியலாளர் (இ. 1955)
* ஜூலை 27 - நாவலர் சோமசுந்தர பாரதியார், தமிழறிஞர் (இ. 1959)
* செப்டம்பர் 17 - ஈ. வெ. ராமசாமி, பெரியார் (இ. 1973)
* நவம்பர் 7 - லியோன் ட்ரொட்ஸ்கி, மார்க்சியப் புரட்சியாளர் (இ. 1940)
* டிசம்பர் 30 - இரமண மகரிஷி

## இறப்புகள்
* மே 4 - சேர் முத்து குமாரசாமி, இலங்கையின் தமிழ் அரசியல் தலைவர் (பி. 1834)
* ஆகஸ்ட் 27 - ரோலண்ட் ஹில், நவீன அஞ்சல் சேவையைக் கண்டுபிடித்தவர் (பி. 1795)
* டிசம்பர் 5 - ஆறுமுக நாவலர், ஈழத்து சைவ அறிஞர் (பி. 1822)

## 1879 நாட்காட்டி

*
1599

**1599** (**[[ரோம எண்ணுருக்கள்|MDCCCLXXIX]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு ஆண்டாகும்.

## நிகழ்வுகள்
* ஜூலை 24 - சுவீடன் மன்னர் மூன்றாம் சிகிஸ்மண்ட் அவரது மாமன் சார்ல்சினால் (பின்னர் ஒன்பதாம் சார்ல்ஸ் மன்னர்) முடிதுறக்கப்பட்டார்.
* ஆகஸ்ட் 15 - ஆங்கிலப் படைகளுக்கும் அயர்லாந்துப் படைகளுக்கும் இடையில் கேர்ளியூ மலைகளில் இடம்பெற்ற சமரில் ஐரிஷ் படைகள் வென்றன.
* டிசம்பர் 31 - பிரித்தானியக் கிழக்கிந்தியக் கம்பனி இந்தியாவுக்கான தனது கப்பல் பயணத்தை ஆரம்பித்தது.

## தேதி அறியப்படாத நிகழ்வுகள்
* டச்சுக் கப்பல்கள் 600,000 இறாத்தல் மிளகு மற்றும் 250,000 இறா. கிராம்பு போன்றவற்றை ஏற்றிக்கொண்டு ஆம்ஸ்டர்டாம் திரும்பின.

## பிறப்புகள்
* ஏப்ரல் 25 - ஒலிவர் குரொம்வெல், இங்கிலாந்தில் முடியாட்சியை நீக்கியவர் (இ. 1658)

## இறப்புகள்

## 1599 நாட்காட்டி

## மேற்கோள்கள்
1590கள்

**1590கள்** என்றழைக்கப்படும் பத்தாண்டு காலம் 1590ஆம் ஆண்டு துவங்கி 1599-இல் முடிவடைந்தது.

## மேற்கோள்கள்

பகுப்பு:1590கள்
தாவதிம்ச உலகம்

**தாவதிம்ச உலகம்** (பாளி: त्रायस्त्रिंश लोक, தமிழ்: முப்பத்து முக் கோடி) என்பது பௌத்த அண்டவியலில் தேவர்கள் வசிக்கும் ஒரு முக்கியமான உலகமாகும். *தாவதிம்ச* என்றால் வடமொழியில் முப்பத்தி மூன்று என்று பொருள். எனவே **தாவதிம்ச உலகம்** என்பது "முப்பத்துமுக்கோடி"(இங்கு கோடி என்பது எண்ணைக்குறிக்காமல் மிக உயரிய என்ற பொருளை கொண்டதாகும்) என்று அழைக்கப்படும் 33 தேவர்கள் வாழும் உலகம் என்று பொருள் கொள்ளலாம்.

தாவதிம்ச உலகம் என்பது காமதாதுவின் ஐந்தாவது உலகம் ஆகும். நம் உலகத்தோடு நேரடி தொடர்புடைய உச்ச நிலையில் உள்ள உலகம் தாவதிம்ச உலகமே என்று கூற்ப்படுகின்றது. தாவதிம்ச உலகம் மேரு மலையின் உச்சியில் 80,000 யோஜனைகள் உயரத்தில் (இது ஏறத்தாழ 40,000 அடி என ஊகிக்கப்படுகிறது). இந்த உலகத்தின் மொத்த பரப்பளவு 80,000 சதுர யோஜனைகள்.

வசுபந்துவின் படி, இவ்வுலகங்களில் வாழ்வோர் அரை குரோசங்கள் (ஏறத்தாழ 1500 அடிகள்) உயரம் உள்ளனர். இவர்களின் ஆயுள் 1000 ஆண்டுகள். தாவதிம்ச உலகத்தின் ஒரு நாள் மனித உலகத்தில் 100 வருடங்களுக்கு சமம். எனவே மனித கணக்குப்படி அவர்களின் ஆயுள் 3.6 கோடி மனித வருடங்கள்

தாவதிம்ச உலகத்துக்கும் நமது உலகத்துக்கும் சுமேரு மலையின் மூலம் நேரடித்தொடர்பு உள்ளதென்று கூறப்படுவதால், தாவதிம்ச உலகத்து தேவர்கள் நம் உலத்து நிகழ்வுகளுடன் தொடர்பு கொள்ளுகின்றனர். ஒரு காலத்தின் அரக்கர்கள் தாவதிம்ச உலகத்திலேயே வாழ்ந்தனர். எனினும் அவர்களின் தவறான செயல்பாடுகளுக்காக அவ்வுலகில் இருந்து இந்திரனால் விரட்டியடிக்கப்பட்டு தற்போது சுமேரு மலையின் அடித்தளத்தில் வசிக்கின்றனர். 

இந்திரன், விவகருமன், இந்திரனின் தேரோட்டி மாதாலி, இந்திரனின் மனைவியும் அரக்கர் தலைவர் வேமசித்திரின் மகள் சுயா ஆகியோர் இந்த உலகிலேயே வசிக்கின்றனர். 

பல பௌத்த கதைகளில் தாவதிம்ச உலகத்து தேவர்கள் புத்தரை தரிசிக்க நம் உலகத்துக்கு வந்ததாக குறிப்பிடப்பட்டுள்ளது. மேலும் புத்தரும் தேவர்களுக்கு தர்மத்தை உபதேசிக்க தாவதிம்ச உலகத்துக்கு சென்றுள்ளார். 

தாவதிம்ச அல்லது முப்பத்தி மூன்று என்பது வேதத்தில் குறிப்பிடப்பட்டுள்ள 33 தேவர்களைக் குறிக்கும்.

## மேற்கோள்கள்

பகுப்பு:பௌத்த அண்டவியல்
சதுர்மகாராசாக்கள்

[thumb|upright=1.8|சதுர்மகாராசாக்கள். இடமிருந்து வலம்: [குபேரன் (பௌத்தம்)|வைஷ்ரவணன், விருடாகன், திருதராட்டிரன், விரூபாக்‌சன்]]

**சதுர்மகாராசாக்கள்** என்பவர்கள் பௌத்தத்தில் நான்கு திக்குகளின் பாதுகாவலர்கள் ஆவார். இவர்கள் நால்வரும் முறையே நான்கு திசைகளை பாதுகாக்கின்றனர். இவர்கள் நால்வரும் *சதுர்மகாராசிக* (चातुर्महाराजिक) உலகில் வாழ்கின்றனர். இந்த உலகம் சுமேரு மலையின் கீழ்ப்பகுதியில் உள்ளது மற்றும் தேவர்கள் வசிக்கும் ஆறு உலகங்களில் மனித உலகத்துக்கு மிகவும் அருகாமையில் உள்ளது. சதுர்மகாராசாக்கள் தீயதை எதிர்த்து போரிட்டு உலகத்தை காப்பாற்றுபவர்கள். அவர்களின் பெயர் வெவ்வேறு மொழிகளில் பின்வருமாறு அறியப்படுகிறது.
*சமசுகிருதம்: *சதுர்மகாராஜா* (चतुर्महाराज) "நான்கு பேரரசர்கள்" or *லோகபாலர்கள்* "உலகை காப்பவர்கள்"
*சீன மொழி: *டியான்வாங்* (天王) "விண்ணரசர்கள்" or *ஸி டியான்வாங்* (四天王) "நான்கு விண்ணரசர்கள்"
*கொரிய மொழி: *சியோன்வாங்* (천왕) "விண்ணரசர்கள்" or *ஸசியான்வாங்* (사천왕) "நான்கு விண்ணரசர்கள்"
*சப்பானிய மொழி: *ஷிடென்னோ* (四天王) "நான்கு விண்ணரசர்கள்"
*திபெத்திய மொழி: *ரஃயல் சென் பிஜி' "நான்கு பேரரசர்கள்"

அவர்களின் வெவ்வேறு கூறுகள் பின்வருமாறு:


இவர்கள் நால்வரும் திராயஸ்திரிம்ச உலகத்து [[தேவர் (பௌத்தம்)|தேவர்களின்]] தலைவனான [[சக்ரா (பௌத்தம்)|இந்திரனின்]]  அதிகாரத்துக்கு உட்பட்டவர்கள். ஒவ்வொரு சந்திர மாதத்தின் எட்டாவது, பதினான்காவது மற்றும் பதினைந்தாவது நாட்களில் நால்வரும் நேரடியாகவோ அல்லது தூதுவர்கள் மூலமோ மனிதர்களின் உலகத்துக்கு சென்று தர்மமும் நியாயமும் எவ்வாறு உள்ளது என தெரிந்து கொள்கின்றனர். பின்பு தாங்கள் தெரிந்து கொண்டதை [[திராயஸ்திரிம்ச உலகம்|திராயஸ்திரிம்ச உலகத்து]] தேவர்களின் அவையில் நிலைமையை தெரிவிக்கின்றனர்.

இந்திரனின் உத்தரவின் படி, [[அசுரர் (பௌத்தம்)|அசுரர்கள்]] தாக்குதல்களில் இருந்து திராயஸ்திரிம உலகத்தை காக்கின்றனர். மேலும் புத்தரையும் தர்மத்தையும் புத்தரை பின்பற்றுபவர்களையும் காப்பதாக இவர்கள் உறுதி பூண்டுள்ளனர். [[வசுபந்து]]வின் படி, சதுர்மகாராஜிக உலகில் வசிக்கும் தேவர்கள் கால் குரோசம் (சுமார் 750 அடி) உயரம் உள்ளனர். இவர்களின் ஆயுள் 500 வருடங்கள். அவர்களின் ஒரு நாள் மனித உலகத்தின் 50 வருடங்களுக்கு சமம். எனவே மனித கணக்குப்படி இவர்களின் ஆயுள் 90 லட்சம் வருடங்கள்.

== மேற்கோள்கள் ==
* Chaudhuri, Saroj Kumar. *Hindu Gods and Goddesses in Japan*. New Delhi: Vedams eBooks (P) Ltd., 2003. .
* Nakamura, Hajime. *Japan and Indian Asia: Their Cultural Relations in the Past and Present*. Calcutta: Firma K.L. Mukhopadhyay, 1961. Pp.&nbsp;1–31.
* Potter, Karl H., ed. *The Encyclopedia of Indian Philosophies*, volume 9. Delhi: Motilal Banarsidass, 1970–. ,  (set).
* Thakur, Upendra. *India and Japan: A Study in Interaction During 5th cent.–14th cent. A.D.''. New Delhi: Abhinav Publications, 1992. . Pp.&nbsp;27–41.

## இவற்றையும் பார்க்கவும்

* திக்பாலர்கள்

பகுப்பு:லோகபாலர்கள்
பகுப்பு:பௌத்த அண்டவியல்
பகுப்பு:பௌத்தக் கடவுள்கள்
தசபூமிக சூத்திரம்

**தசபூமிக சூத்திரம்**(दशभूमिकसूत्र) என்பது வசுபந்துவால் எழுதப்பட்ட ஒரு முக்கியமான மகாயான பௌத்த சூத்திரம் ஆகும். இதை *தசபூமிகசூத்திர-சாஸ்திரம்* என்றும் *தசபூமிகபாஸ்யம்* எனவும் அழைப்பர். இந்நூலை போதிருசி என்பவரால் ஆறாம் நூற்றாண்டில் 
சீன மொழியில் மொழிபெயர்க்கப்பட்டது. தசபூமி என்பது ஒருவர் போதிசத்துவ நிலையை அடைவதற்காக கடக்க வேண்டிய பத்து பூமிகளை குறிக்கும். இந்த சூத்திரம் அந்த பத்து பூமிகளை விவரிக்கிறது. 

இந்த சூத்திரத்தை மையமாக கொண்டு சீனாவில் ஒரு காலத்தில் தசபூமிக பிரிவு உருவானது. பின்னர் எழுந்த அவதாம்சக பிரிவு (சீனம்:ஹூவாயான்) அதை தன்வயப்படுத்தியது. பிறது தசபூமிக சூத்திரம் அவதாம்சக சூத்திரத்தின் 26ஆம் அதிகாரமாக ஏற்றுக்கொள்ளப்பட்டது. மேலும் 39வது அதிகாரத்தில் இதன் மாறுபட்ட வடிவத்தை போதிசத்துவர் சுதானரின் கடந்த பாதையைக் குறிப்பிடுகையில் காணலாம். 

## இவற்றையும் பார்க்கவும்
* சீன பௌத்தம்
* மகாயான சூத்திரங்கள்

பகுப்பு:மகாயான சூத்திரங்கள்
தசபூமிக பிரிவு

**தசபூமிக பிரிவு** என்பது சீனாவில் ஒருகாலத்தில் பரவலாக இருந்த ஒரு பௌத்த பிரிவாகும். இது வசுபந்துவின் தசபூமிக சூத்திரத்தை அடிப்படையாகக் கொண்டு எழுந்த ஒரு பௌத்த பிரிவாகும். பிற்காலத்தில் இது அவதாம்சக பிரிவுடன் இது ஒன்றிணைந்து விட்டது.

பகுப்பு:பௌத்த பிரிவுகள்
கண் நிறம்

**கண் நிறம்** ஒரு பலஜீன்(Polygenic) கூறு ஆகும். கண்களின் நிறம் கண்களில் உள்ள கருவிழியில் உள்ள  நிறப்பொருட்களில்(Pigments) அளவை வைத்து தான் நிர்ணயம் செய்யப்படுகிறது. மணிதர்களிடத்திலும் விலங்குகளிடத்திலும் இது கண் நிற வேறுபாடு காணப்படுகிறது. மணிதர்களில் கண்களின் நிறம் கருவிழியின் மெலனோசைட்டுகளால் உற்பத்தி செய்யப்படும் யூமெலனின் என்ற நிறப்பொருளின் வேறுபடும் விகிதாசாரத்தினால் நிற வேற்றுமைகள் ஏற்படுகின்றனர்.பறவையின் கண்களின் நிறம் பியூரின்கள்(Purine),டெரிடின்கள்(Pteridine) போன்ற நிறப்பொருட்களினால் ஏற்படுகின்றது.  

## கண் நிறத்தின் நிர்ணயம்
கண்களின் நிறம் ஒன்றும் மேற்பட்ட ஜீன்களால் நிர்ணயிக்கப்படும் மரபுரீதியான குணம் ஆகும். இரு பெரும்பாண்மையான ஜீன்களும் ஒரு சிறுபாண்மை ஜீனும் சேர்ந்து கண்களில் நிறத்தை நிர்ணயக்கின்றன. மனிதர்களின் இந்த மூன்று ஜீன்களும் முறையே EYCL1, EYCL2, மற்றும் EYCL3 என அழைக்கப்படுகின்றனர். இந்த மூன்று ஜீன்களும் முறையே பழுப்பு,பச்சை மற்றும் நீல நிறத்தை நிர்ணயிப்பவை. குழந்தைகளுக்கு பிறந்த ஆறு மாத காலத்துக்குள் கண்களின் நிறம் நிலையாக நிர்ணயக்கப்பட்டுவிடுகிறது.

## நிறங்களின் பிரிவினைகள்

கண் கருவிழியின் நிறம் மனிதர்களை குறித்த பல்வேறு தகவல்களை கொடுக்க இயலும். பல மருந்துகளின் செயல்பாடுகளை மனிதர்களின் கண் நிறத்தை கொண்டு அறிய இயலும். மேலும் கண் நிற புலனுணர்வு(Perception) என்பது வெளிச்சத்தி அளவு, பார்க்கும் கோணம் போன்ற சூழ்நிலை வேறுபாடுகளால் நிர்ணயம் செய்யப்படுகிறது. 

கண்களின் நிறம் கருப்பு நிறத்தில் இருந்து மிக மென்மையான நீல நிறம் வரை வேறு வெவ்வேறாக வேறுபடுகிறது. உண்மையில் மூன்றே மூன்று நிறங்களே உள்ளன அவை பழுப்பு,மஞ்சள் மற்றும் சாம்பல் நிறம் ஆகும். இந்த மூன்று நிறங்களின் வெவ்வேறு விகிதாச்சார வேறுபாடுகளே கண்களில் பலதரப்பட்ட நிற வேறுபாடுகளை உருவாக்குகிறது. உதாரண்மாக பச்சை நிற கண்கள் மஞ்சள் மற்றும் கொஞ்சம் சாம்பல் நிறத்தின் சேர்க்கையால் ஏற்படுகிறது. 

கண்களின் வெவ்வேறு நிறங்கள்

*பழுப்பு
*செம்பழுப்பு(Hazel)
*பச்சை
*நீலம்
*சாம்பல்
*செங்கருநீலம்(Violet)
*செம்மஞ்சள்(Amber)

## வெளி இணைப்புகள்

* வண்ண விழிகளின் பின்னணி என்ன?
*கண் நிறத்தின் மரபியல் 
*கண் நிறமும் நோய்களும் 
*கண்கள் நிறமும் மூதாதையரும்
*கண்கள் நிறத்துக்கான் பல்வேறு சுட்டிகள் 

பகுப்பு:கண்